open-index/open-wikipedia-markdown huggingface dataset:
Pudens

**Sint Pudens** was 'n heilige en martelaar uit die vroeë Christendom.

Irenaeus van Lyon beskou Pudens as dieselfde persoon as die een waaroor Paulus praat in 2. Tim 4: 21.

: "Doen jou bes om nog voor die winter te kom. Eubulus, **Pudens**, Linos, Claudia en al die broers stuur vir jou groete."

Volgens oorlewering het hy aan Petrus blyplek verskaf en is deur hom gedoop.  Pudens word gemartel tydens die vervolgings van Nero.  Sy feesdag is op 14 April in die Ortodokse Kerk en op 19 Mei in die Rooms-Katolieke Kerk.
Verder word beweer dat hy die seun van Quintus Conelius Pudens, 'n Romeinse senator, was. Hy het twee seuns gehad, Novatus en Timotheus en twee dogters Praxedes en Pudentiana.  Die name van sy dogters is slegs bekend weens die bestaan van twee ou kerke in Rome, Santa Prassade en Santa Pudentiana. Die notule van die sinode van Pous Simmachus uit 499, bewys die bestaan van 'n *titulus Pudentis* 'n kerk met die mag om die sakramente te bedien.

## Verwysings
Russiese Lugmag

Die **Russiese Lugmag** (Russies: Военно-воздушные силы России *Wojenno-Wozdoesjnije Sili Rossiji*) is die lugmag van die Gewapende Magte van die Russiese Federasie.

Dit is tans onder die bevel van kolonel-generaal Sergei Surovikin. Die Russiese Vloot het sy eie lugarm, die Russiese vlootlugtak.

Die huidige Russiese Lugmag is gevorm uit dele van die voormalige Sowjet Lugmag ná die ontbinding van die voormalige Sowjetunie aan die einde van die Koue Oorlog in Desember 1991. Boris Jeltsin se skepping van die Ministerie van Verdediging van die Russiese Federasie op 7 Mei 1992, kan as 'n gerieflike stigtingsdatum vir die nuwe lugmag geld. Sedertdien het die lugmag ernstige terugslae te wyte aan 'n gebrek aan hulpbronne, en het voortdurend gekrimp in grootte. Sedert Wladimir Poetin president van die Russiese Federasie is, word baie meer fondse egter aan die gewapende magte toegeken.

## Inventaris van vliegtuie 
2&nbsp;600+ vliegtuie is diensbaar.

! style="text-align: left; background: #aabccc; width:12%;"|Vliegtuig
! style="text-align: left; background: #aabccc; width:12%;"|Foto
! style="text-align: left; background: #aabccc; width:12%;"|Herkoms
! style="text-align: left; background: #aabccc; width:15%;"|Rol
! style="text-align: left; background: #aabccc; width:8%;"|Weergawe
! style="text-align: left; background: #aabccc; width:8%;"|Aantal
! style="text-align: left; background: #aabccc; width:15%;"|Kommentaar
|-
!style="align: center; background: lavender;" colspan="7" | **Vegvliegtuie**
|-style="background:#efefef; color:black"
|-
|Soechoi Su-57
|170px
|
|Vyfde geslagsluipvegvliegtuig
|Su-Pak Fa
|14
|78 op bestelling
|-style="background:#efefef; color:black"
|Soechoi Su-27
|170px
|
|Lugsuperioriteit
|Su-27Su-27SMSu-27SM3Su-27UB
|3018
|
|- style="background:#efefef; color:black"
|Soechoi Su-33
|170px
|
|Vegvliegtuig
|Su-33
|17
|
|-
|Soechoi Su-35
|170px
|
|Vegvliegtuig
|Su-35S
|111
|

|-
|MiG-29
|170px
|
|Multirolvegvliegtuig
|MiG-29UBMiG-29SMTMiG-29UBTMIG-29S
|141
|- style="background:#efefef; color:black"
|Soechoi Su-34
|170px
|
|Aanvalsvliegtuig
|Su-34
|124
|
|-
| Let L-410 Toerbolet
| 170px
| 
| Transportvliegtuig
| L-410
| 27
! style="text-align: left; background: #aabccc; width:20%;"|Kommentaar
|-
| Jakowlef Ptsjela
| 170px
| 
| OLV
| PCHELA-1T
| N/A
|
|- style="background:#efefef; color:black"
| Toepolef-243 REIS-D
| 170px
| 
| OLV
| REIS-D
| N/A
|
|-
| IAI Searcher
| 170px
| 
| OLV
| Forpost
| N/A
|
|}

## Verwysings
Irenaeus van Lyon

**Irenaeus** (130 - 202) was die eerste groot teoloog en kerkvader na die apostels. Hy het die Christelike versoeningsleer geformuleer wat tydens die konsilie van Nicea as grondslag vir die Christendom aanvaar is. Die grootste deel van die geloofsbelydenis van Nicea is ook deur hom geskrywe. Hy het homself beywer vir die bestryding van ketterye, veral die gnostisisme.

## Biografie 
**Irenaeus** is gebore in die eerste helfte van die 2de eeu nC. In die stad Smyrna in Klein-Asië. Hy het groot geword in 'n Christelike familie en nie eers as volwassene bekeer nie. Hy was 'n leerling van Polikarpos, wat as biskop van Smyrna aangestel is deur die evangelis Johannes. Moontlik het hy na die gruwelike marteldood van Polkarpos na Lyon verhuis in ongeveer 155 n.C.

Lyon (toe Lugdunum) was die belangrikste stad van die Romeinse provinsie Gallië. Gedurende die vervolgings van keiser Markus Aurelius van 161 – 180 was hy priester in Lyon. In 177 stuur die priesters van Lyon hom na Rome met 'n boodskap vir Pous Eleuterus oor die Montanisme, 'n kettery wat in Lyon kop uitgesteek het. Terwyl hy in Rome was, het 'n massamoord in Lyon plaasgevind en die biskop Pothinus het die marteldood gesterf. Irenaeus het hom opgevolg as die tweede biskop van Lyon.

Gedurende die religieuse vrede wat gevolg het op die vervolgings van Marcus Aurelius, het Irenaeus sy beroemde boek *Adversus haereses (Teen Ketterye)* geskryf. Hy het veral gepreek teen die gnostisisme.

In 190 of 191 versoek hy Pous Victor I om nie Christene in Klein-Asië te ekskommunikeer nie omdat hulle volgehou het om die Paasfees op die 14de dag van die Joodse maand Nisan te vier die dag van Jesus se kruisdood eerder as op die volgende Sondag.

Sy sterfdatum is onbekend. Hy is begrawe in die kerk van Sint Johannes, wat later na hom vernoem is. In 1562 het die Hugenote die tombe en sy stoflike oorskot totaal vernietig.

## Verering 
Irenaeus word as heilige en martelaar vereer in die Rooms-Katolieke Kerk en die Ortodokse Kerk. Sy feesdag in Rooms-Katolieke Kerk en die Lutherse Kerk is op 28 Junie en in die Ortodokse Kerk op 23 Augustus.

## Verwysings 
## Eksterne skakels
John Fraser

Sir **John Georgie Fraser** (17 Desember 1840 - 22 Junie 1927) was 'n Suid-Afrikaanse staatsman. Hy is op Beaufort-Wes gebore. Sy pa was ds. Colin Fraser en hy was die oom van mev. Rachel Isabella Steyn, die eggenote van president M.T. Steyn. Hy het sy opleiding ontvang in Skotland en keer in 1861 terug na die Vrystaat. Hy veg teen die Basoeto's en word aangestel as sekretaris vir president Jan Brand. 

Daarna word hy griffier van die Vrystaatse Hoërhof, sekretaris van die Volksraad en Meester van die Weeskamer. Hy tree in 1877 uit die diens van die Republiek en word 'n Volksraadlid vir Bloemfontein, 'n posisie wat hy vir 19 jaar lank beklee. Hy staan in 1896 vir President maar was onsuksesvol. Na die Tweede Vryheidsoorlog word hy in 1902 aangestel op die Oranjerivierkolonie se Wetgewende Raad en later op die Tussenkoloniale Raad. Hy word verkies tot parlement en word leier van die Opposisie. Met Uniewording word hy 'n Senator (1910-20)

## Bron 
* *Ensiklopedie van Suidelike Afrika*. Eric Rosenthal, 1967
* Die Groot Afrikaanse Familienaamboek. Kaapstad, Human & Rousseau
25ste Dinastie van Egipte

Die **25ste Dinastie** van Antieke Egipte (ook **Dinastie XXV** geskryf) word saam met die 21ste tot die 24ste Dinastie beskou as die land se Derde Oorgangstydperk.

Die dinastie se heersers was ’n lyn konings wat in die Nubiese Koninkryk Koesj ontstaan het en Napata as hul spirituele tuisland beskou het. Hulle het van 760 tot 656 v.C. oor ’n deel of die hele Egipte regeer. Die dinastie het begin met Kasjta se verowering van Bo-Egipte, wat gelei het tot ’n paar jaar van onsuksesvolle oorloë teen die Assiriese Ryk. Nadat die Assiriese konings Sargon II en Sanherib pogings van die Nubiese konings afgeweer het om ’n vastrapplek in die Nabye Ooste te kry, het hul opvolgers Esarhaddon en Assurbanipal Egipte binnegeval en die Nibiërs verdryf. Hulle het toe oor Egipte regeer en is opgevolg deur die 26ste Dinastie, die laaste plaaslike dinastie van Egipte voor die Persiese verowering van die land.

## Heersers 
Die bekende heersers van die 25ste Dinastie was:

! scope=col width="20%" | 24px Farao
! scope=col width="30%" | 24px Troonnaam
! scope=col width="25%" | 24px Bewind
! scope=col width="20%" | 24px Graftombe

|-
|Kasjta
| Maatre
|c. 760-752 v.C.
| El-Koerroe 8
|-
|Pije
| Mencheperre Oesermaatre
|c. 752-721 v.C.
| Koerroe 17
|-
|Sjabaka
| Neferkare
|721-707 v.C.
| Koerroe 15
|-
|Sjebitkoe
| Djedkare
|707-690 v.C.
| Koerroe 18
|-
|Taharqa
| Choenefertoemre
|690-664 v.C.
| Noeri 1
|-
|Tantamani
| Bakare
|664/664-656 v.C.
| Koerroe 16
|}

## Verwysings 
## Eksterne skakels
29ste Dinastie van Egipte

Die **29ste Dinastie** van Antieke Egipte (ook **Dinastie XXIX** geskryf) is deur Nepherites I gestig deurdat hy Amyrteus van die 28ste Dinastie verslaan en hom later in Memphis laat teregstel het. Nepherites het Mendes sy hoofstad gemaak. Dié kort dinastie word beskou as deel van die Laat Tydperk.

Ná Nepherites se dood het twee faksies baklei om die troon: een wat sy seun Moethis gesteun het, en ’n ander wat ten gunste van die troonrower Psammoethes was. Hoewel Psammoethes gewen het, het hy net ’n jaar lank regeer.

! scope=col width="15%" | 24px Farao
! scope=col width="15%" | 24px Bewind

|-
|Nepherites I
|398-393 v.C.
|-
|Psammoethes
|393 v.C.
|-
|Hakor
| 393-380 v.C.
|-
|Nepherites II
|380 v.C
|}

## Verwysings 
## Eksterne skakels
19de Dinastie van Egipte

Die **19de Dinastie** van Antieke Egipte (ook **Dinastie XIX** geskryf) was een van die tydperke van die Nuwe Ryk. Dit is deur Ramses I gestig nadat farao Horemheb kom as sy opvolger gekies het. Sy dinastie is veral bekend vir die militêre verowering van Kanaän.

## Heersers 
Die farao's van die 19de Dinastie het sowat 110 jaar regeer, van omstreeks 1292 tot 1187 v.C. Baie van hulle is in die Vallei van die Konings by Thebe begrawe.

! scope=col width="20%" | 24px Farao
! scope=col width="30%" | 24px Troonnaam
! scope=col width="30%" | 24px Bewind
! scope=col width="20%" | 24px Graftombe

|-
| Ramses I
| Menpehtire
|1292–1290 v.C.
| KV16
|-
| Seti I
| Menmaetre
|1290–1279 v.C
| KV17
|-
| Ramses II
| Oesermaatre Setepenre
|1279–1213 v.C.
| KV7
|-
| Merneptah
| Banenre
|1213–1203 v.C.
| KV8
|-
| Seti II
| Oesercheperoere
|1203–1197 v.C.
| KV15
|-
| Amenmesse
| Menmire-Setepenre
|1201–1198 v.C.
| KV10
|-
| Siptah
| Sechaenre / Acheperre
|1197–1191 v.C.
| KV47
|-
| Twosret
| Sitre-Merenamoen
|1191–1189 v.C.
| KV14
|}

## Tydlyn 

ImageSize = width:800 height:auto barincrement:12
PlotArea  = top:10 bottom:30 right:130 left:20
AlignBars = early

DateFormat = yyyy
Period     = from:-1300 till:-1180
TimeAxis   = orientation:horizontal
ScaleMajor = unit:year increment:10 start:-1292

Colors     =
  id:canvas      value:rgb(0.97,0.97,0.97)
  id:PA   value:green
  id:GP   value:red

Backgroundcolors = canvas:canvas

BarData =
  barset:Rulers

PlotData=
  width:5 align:left fontsize:S shift:(5,-4) anchor:till
  barset:Rulers

  from: -1292 till: -1290 color:PA text:"Ramses I (1292-1290 v.C.)"
  from: -1290 till: -1279 color:PA text:"Seti I (1290-1279 v.C.)"
  from: -1279 till: -1213 color:PA text:"Ramses II (1279-1213 v.C.)"
  from: -1213 till: -1203 color:PA text:"Merneptah (1213-1203 v.C.)"
  from: -1203 till: -1199 color:PA text:"Amenmesse (1203-1199 v.C.)"
  from: -1203 till: -1197 color:PA text:"Seti II (1203-1197 v.C.)"
  from: -1197 till: -1191 color:PA text:"Siptah (1197-1191 v.C.)"
  from: -1191 till: -1189 color:PA text:"Twosret (1191-1189 v.C.)"
  barset:skip

## Verwysings 
## Eksterne skakels
Swinging London

[duimnael|350px|"Swinging London": [Carnaby Street in Soho in 1966Foto: The National Archives UK]]
**Swinging London** is 'n sambreelterm wat gebruik word om na verskillende aspekte van Londen se kulturele lewe en modewêreld te verwys soos dit gedurende die 1960's ontwikkel en gefloreer het.

Die meeste verskynsels, wat daarmee verbind word, was jeuggedrewe, waarby die klemtoon op alles geval het wat destyds as nuut en modern ervaar is. Ná jare vol ontberings - kos en verbruiksgoedere was in die Verenigde Koninkryk ook ná die einde van die Tweede Wêreldoorlog nog jare lank gerantsoeneer - het die Britse ekonomie in die sestigerjare stewig herstel en ook vir die werkersklas het loonvlakke merkbaar gestyg. Politieke veranderinge en sosiale vooruitgang het aanleiding tot 'n golf van optimisme, maar ook hedonisme gegee.

Die eerste breedvoerige beskrywing van kulturele ontwikkelinge in die Britse hoofstad, wat as "Swinging London" omskryf is, is in die Amerikaanse nuustydskrif *Time Magazine* se uitgawe van 15 April 1966 gepubliseer.

## Verwysings 
## Eksterne skakels 
* *www.history.co.uk: Swinging 60s - Capital of Cool*
* *www.biography.com: Swinging London - Cultural Icons: 1960s*
* *Victoria & Albert Museum, London: 1960s Fashion & Textiles*
* *Jerry White, The London School of Economics and Political Science: Social and Cultural Change in 1960s London* 
* *www.buzzfeed.com: 18 Awesome Photos Of ’60s London Streetstyle*
HMS Queen Elizabeth (slagskip)

duimnael|regs|280px|HMS *Queen Elizabeth*

Die '*HMS *Queen Elizabeth''''' was die eerste skip in die Britse Vloot wat dié naam gedra het. Sy was 'n 33,000 ton slagskip wat toegerus was met 8 x 15-duim kanonne. Sy is gebou in Portsmouth, ter water gelaat in 1913 en in diens gestel in 1914. Sy het diens gedoen tydens die Eerste Wêreldoorlog. Sy is opgegradeer net voor die uitbreek van die Tweede Wêreldoorlog te Rosyth. Sy het diens gedoen in die Middellandse See en onder andere gehelp om konvooie te beskerm na Malta en ook tydens die onttrekking van troepe op Kreta. Hierna word sy beskadig deur 'n torpedo te Alexandrië wat haar 18 maande uit diens stel. Nadat sy herstel is doen sy diens in die Verre Ooste by Burma en die Maleise skiereiland. Sy keer terug na Engeland net voor die oorlog ten einde loop.

## Bron 
* *Popular Mechanics* September 2014. ISSN 1682-5136
EasyJet

**EasyJet** (IATA-kode: **U2**, ICAO: **EZJ**), gestileer as **easyJet**, is 'n Britse multinasionale laekostelugredery gebaseer op Londen Lutonlughawe. Dit is die grootste lugredery van die Verenigde Koninkryk volgens aantal passasiers vervoer, en bedryf plaaslike en internasionale geskeduleerde dienste op meer as 600 roetes na 32 lande.

*EasyJet plc* is gelys op die Londense Aandelebeurs en is 'n deel van die FTSE 100-indeks. EasyGroup Holdings Ltd (die beleggingsvoertuig van easyJet stigter Sir Stelios Haji-Ioannou en sy gesin) is die grootste aandeelhouer met 'n 34,62% belang (teen Julie 2014). teen 2022 verskaf dit werk aan 13&nbsp;000 mense, oral oor Europa, maar veral in die Verenigde Koninkryk.

EasyJet het vinnig uitgebrei sedert sy stigting in 1995, en gegroei deur 'n kombinasie van verkrygings en basisopeninge gedryf deur verbruikersvraag na laekoste lugreise. Die lugredery, saam met medemaatskappy easyJet Switserland, bedryf tans meer as 320 vliegtuie, meestal die Airbus A319. Dit het 23 basisse in Europa, die grootste een is Londen-Gatwick.

## Effektiewe kostebesparing 
By easyJet word die pryse laag gehou deur koste te bespaar, onder andere deur passasiers vir etes aan boord te laat betaal, deur nie deur reisagente te werk nie en deur meer as 90% van die kaartjies via die internet te verkoop. Die afwesigheid van verskillende klasse in die kajuit lewer kostevoordele op, omdat daar geen addisionele items soos koerante of verskillende spysenieringsprodukte nodig is nie.

Daarbenewens word die omdraaityd so kort moontlik gehou, deur byvoorbeeld streng op te tree teen reisigers wat laat opdaag, en die kajuit na die vlug deur die kajuitpersoneel te laat opruim. Dit kan lei tot een heen-en-weervlug méér as wat 'n tradisionele redery in dieselfde tyd kan maak.

In teenstelling met ander sogenaamde prysvegters, soos Ryanair, wat hoofsaaklik na klein provinsiale lughawens vlieg om koste te bespaar op landing en hantering, vlieg easyJet wel na die groter lughawens (soos Parys-Charles de Gaulle, Amsterdam-Schiphol, Barcelona–El Prat en Brussel Internasionale Lughawe). EasyJet probeer om hom op hierdie wyse te vestig as goedkoop alternatief vir sakereisigers.

## Verwysings
22ste Dinastie van Egipte

Die **22ste Dinastie** van Antieke Egipte (ook **Dinastie XXII** geskryf) word saam met die 21ste Dinastie en die 23ste tot die 25ste Dinastie beskou as die land se Derde Oorgangstydperk.

Die dinastie het aanvanklik van die stad Boebastis af regeer. Dit is gestig deur Osorkon die Ouere, die eerste Libiese farao van Egipte.

## Heersers 
Die bekende heersers van die 22ste Dinastie was:

! scope=col width="15%" | 24px Farao
! scope=col width="20%" | 24px Troonnaam
! scope=col width="15%" | 24px Bewind

|-
|Sjosjenq I
|Hedjcheperre-Setepenre
| 943–922 v.C.
|-
|Osorkon I
| Sechemkheperre-Setepenre
| 922–887 v.C.
|-
|Sjosjenq II
| Heqacheperre-Setepenre
| 887–885 v.C.
|-
|Takelot I
| Hedjcheperre-Setepenre
| 885–872 v.C.
|-
|Osorkon II
| Oesermaetre-Setepenamoen
| 872–837 v.C.
|-
|Sjosjenq III
| Oesermaetre-Setepenre
| 837–798 v.C.
|-
|Sjosjenq IV
|Hedjcheperre-Setepenre
|798–785 v.C.
|-
|Pami
| Oesermaetre-Setepenamoen
|785–778 v.C.
|-
|Sjosjenq V
| Acheperre
| 778–740 v.C.
|-
|Pedoebast II
| Sehetepibenre
| 740–730 v.C.
|-
|Osorkon IV
| Acheperre-Setepenamoen
| 730–716 v.C.
|-
|}

## Libiese regering 
Die farao's van die 22ste Dinastie was Libiërs wat van omstreeks 943 tot 720 v.C. regeer het. Volgens die Egiptiese historikus Manetho het die dinastie sy oorsprong in Boebastis gehad, maar die konings het van Tanis af regeer; dit was hul hoofstad en die plek waar hulle begrawe is.

## Verwysings 
## Eksterne skakels
HMS Queen Elizabeth (vliegdekskip)

Die '*HMS *Queen Elizabeth''''' is 'n vliegdekskip en slegs die tweede skip wat dié naam dra in die Britse Vloot naas die HMS *Queen Elizabeth*-slagskip. Die HMS *Queen Elizabeth* is in Rosyth gebou en is op 7 Desember 2017 in diens gestel.

Dit is die grootste oorlogskip wat ooit vir die Verenigde Koninkryk se *Royal Navy* gebou is, en is in staat om tot veertig vliegtuie te dra. Die skip is op 4 Julie 2014 deur koningin Elizabeth II gedoop. Op 26 Junie 2017 is met seeproewe begin en die skip was teen die einde van 2017 vol-operasioneel . 

Die eerste bevelvoerder is kommandeur Jerry Kyd, die voormalige kaptein van HMS *Ark Royal* en HMS *Illustrious*.

## Verwysings 
* *Popular Mechanics* September 2014. ISSN 1682-5136

## Eksterne skakels 
*
Parade

duimnael|480px|'n Panoramiese foto van die ou Kaapse stadsaal en die Parade

Die **Parade** tussen Plein-, Buitenkant-, Darling- en Kasteelstraat in Kaapstad word as markplein, parkeerterrein en vir massabyeenkomste gebruik. Hierdie stadsplein is in 1962 tot nasionale gedenkwaardigheid verklaar.

## Geskiedenis 
In 1652 is 'n tydelike fort, Fort de Goede Hoop, op hierdie terrein opgerig. Na voltooiing van die Kasteel is die fort in 1624 gesloop, die terrein  vir gebruik as 'n paradegrond gelyk gemaak en rondom bome aangeplant. Deur die jare heen is strate rondom die Parade gebou, verleng en verbreed asook sake-geboue, die Stadsaal, Drilsaal, Operahuis, poskantoor, die Skiereilandse Universiteit vir Tegnologie en die stasiegebou opgerig. Nou is slegs die helfte van die oorspronklike paradeterrein oop gebied.

## Openbare byeenkomste 
Belangrike openbare vergaderings het op die Parade plaasgevind. In 1849 was daar 'n reuse-byeenkoms van mense wat gekant was teen die Britse regering se voorneme om van die Kaap 'n strafkolonie te maak. Nelson Mandela het na sy vrylating in 1990 sy volgelinge vanaf die trappies van die Stadsaal in Darlingstraat toegespreek. En op 9 Mei 1994 na sy verkiesing tot president het hy ook die volk van Suid-Afrika vanaf die Parade toegespreek. In 2010 met die Wêreldbekersokkertoernooi was hier byeenkomste van ondersteuners wat die wedstryde op reuseskerms gevolg het.

## Monumente 
Op hierdie grootste plein in die middestad staan die Koning Edward VII-standbeeld en 'n monument wat die Tweede Vryheidsoorlog herdenk. Dit is regoor die Drilsaal opgerig ter ere van die Kapenaars wat aan Britse kant in die oorlog gesneuwel het. Dit toon 'n gewapende soldaat wat buig oor 'n meisie wat die moederland voorstel. Tonele uit die oorlog versier die basis. Die inskripsie lui deels: *Never a king had more loyal subjects.* Die beeldhouer was sir W. Goscombe John van Londen.

## Fotogalery 

Lêer:CapeTown CityHall.jpg|Die Kaapstadse Raadsaal
Lêer:Statue Edward Vll on The Parade.jpg|Die Koning Edward VII-standbeeld
Lêer:Volunteer War Memorial on the Parade.jpg|Monument wat die Tweede Vryheidsoorlog herdenk

## Bibliografie 
* Oberholster, J.J.: Die historiese monumente van Suid-Afrika. Kaapstad: Kultuurstigting Rembrandt van Rijn vir die Raad vir Nasionale Gedenkwaardighede, 1972. 

## Eksterne skakels
Koning Edward VII-standbeeld

duimnael|Die koning Edward VII-standbeeld

Die **koning Edward VII-standbeeld** staan op die Parade in Kaapstad regoor die Stadsaal. Hierdie effens groter as lewensgroot beeld is gemaak deur sir W. Goscombe John van Londen en is op 12 April 1905 onthul.

## Eksterne skakels
Groot Egiptiese Museum

Die **Groot Egiptiese Museum**, ook bekend as die **Giza-museum**, is ’n museum wat by Giza, Egipte, gebou word en artefakte van Antieke Egipte sal huisves. Dit word beskryf as die grootste archeologiese museum ter wêreld, en sal volgens plan in 2015 open. Dit sal op ’n terrein van 50&nbsp;hektaar staan, sowat 2&nbsp;km van die Giza-piramides, en is deel van ’n nuwe meesterplan vir die plato.

## Oorsig 
Die ontwerp van die gebou is deur middel van ’n kompetisie gekies. ’n Wenplan is uit 1&nbsp;557 inskrywings uit 82 lande gekies en op 2&nbsp;Junie 2003 aangekondig – dit was die grootste argitektuurkompetisie in die geskiedenis. Die kompetisie is gewen deur die maatskappy Heneghan Peng van Dublin, Ierland.

Die gebou is in die vorm van ’n afgekante driehoek. Die noorde- en die suidemuur lyn direk op met die Groot Piramide van Cheops en die Piramide van Menkaoere. Voor die gebou is ’n groot plaza met palmbome. 

Op 5 Januarie 2002 het die destydse president Hosni Mubarak die eerste steen van die fondament gelê. Die standbeeld van farao Ramses II, wat sowat 3&nbsp;200 jaar oud is, is op 25 Augustus 2006 van Ramses-plein na Giza geskuif; dit word opgeknap en sal by die ingang van die museum staan.

Die nuwe museum is ontwerp om die jongste tegnologie te gebruik, onder meer virtuele realiteit. Dit sal ook ’n internasionale sentrum van kommunikasie tussen museums wees.

## Verwysings 
## Eksterne skakels 
* Die museum se amptelike webtuiste
Beesstert

duimnael|Beesstert, gereed vir gaarmaak
duimnael|Gestowe beesstert
duimnael|Beesstertsop
**Beesstert** (oxtail) is die kulinêre naam vir die stert van geslagde diere. Voorheen het dit slegs verwys na die stert van 'n gekastreerde manlike bees, 'n os. 'n Volle beesstert weeg gewoonlik 1-1,8 kg (2-4 lbs.) en bestaan uit die ronde stertwerwels met 'n klein hoeveelheid spierweefsel (vleis) rondom geheg. Dit word ontvel en in kort lengtes gesny (tussendeur die werwels), gereed vir die kliënt.

Beesstert is 'n bebeende, gelatien-ryke vleis, wat gewoonlik stadig gaargemaak word as 'n stowe of bredie. Dit is ook 'n tradisionele voorraadbasis vir 'n sop. Hoewel die tradisionele voorbereiding dikwels ure se stadige kook benodig het, het moderne metodes 'n kortpad gevind deur die gebruik van 'n drukkoker.  Dit verskaf 'n gewilde geur vir poeiersop, kitssop en geblikte sop in die Verenigde Koninkryk en vele lande. 

## Verskillende lande 
;Suid-Afrika
Beesstert is baie gewild in Suid-Afrika waar dit dikwels gestowe word in 'n tradisionele potjie ('n driebeen-gietysterpot wat oor 'n oop vuur geplaas word).

Beesstert word ook geëet in ander suidelike dele van Afrika soos Zimbabwe en bedien met mieliepap en groente.

;Italië
Beesstert is die belangrikste bestanddeel van die Italiaanse gereg *koda alla vaccinara*.

;Rusland
Beesstert is een van die gewildste basisse vir Russiese aspiekvoorgeregte (холодец of студень), saam met varkpootjies of ore of "koeiknieë", maar is die voorkeurbestanddeel onder Russiese Jode omdat dit kosher kan wees.

;V.S.A.

In Amerika is beesstert 'n staatmaker in die Afro-Amerikaanse en Wes-Indiese huishoudings. In die Filippyne, word dit voorberei in 'n grondboontjiebottergebaseerde bredie genoem *kare-kare*.

;Wes-Indië

Gestoofde beesstert met botterbone of as hoofgereg (met rys) is gewild in Jamaika, Trinidad en ander Wes-Indiese kulture.
KFC

[duimnael|links|upright|"[Kolonel Sanders"]]
duimnael|links|320px|KFC-restourante wêreldwyd
**KFC** (die naam was oorspronklik 'n afkorting vir **Kentucky Fried Chicken**) is 'n kitskosrestaurantketting wat spesialiseer in gebraaide hoender. Hul hoofkantoor is in Louisville, Kentucky, in die Verenigde State. Dit is die wêreld se tweede grootste restaurantketting (volgens verkope) na McDonald's, met 18&nbsp;875 winkels in 118 lande en gebiede. Sedert Desember 2013 is die maatskappy 'n filiaal van Yum! Brands, 'n restaurantmaatskappy wat ook die eienaar van die Pizza Hut en Taco Bell-kettings is.

KFC is gestig deur kolonel Harland Sanders, 'n entrepreneur wat begin het om braaihoender by sy padrestaurant in Corbin, Kentucky te verkoop tydens die Groot Depressie. Sanders identifiseer die potensiaal van die restaurantfranchise-konsep, en die eerste "Kentucky Fried Chicken" franchise open in Utah in 1952. KFC se hoender word so gewild in die kitskosbedryf, dat dit uitloop op die diversifisering van die mark deur die uitdaging van die hamburger se gevestigde oorheersing. Deur homself as "Kolonel Sanders" te merk en bemark, het Harland Sanders 'n prominente figuur in die Amerikaanse kulturele geskiedenis geword, en sy beeld word steeds in KFC advertensies gebruik. Maar die maatskappy se vinnige uitbreiding, beide plaaslik en oorsee, het die ouerwordende Sanders later oorweldig, en in 1964 het hy die maatskappy verkoop aan 'n groep van beleggers gelei deur John Y. Brown, Jr en Jack C. Massey.

## Produk 
KFC verkoop hoenderprodukte wat volgens 'n spesiale bedryfsresep voorberei word. Deel van die bereidingsproses is dat die braai onder druk gebeur waardeur die bereidingstyd aansienlik verkort word. Saam met die belangrikste produk, hoender met 'n bros skil, bedien KFC ook ander geregte soos hoenderburgers, nuggets, skyfies of pap, toegevoudes, 'n verskeidenheid nie-alkoholiese drankies en nageregte. Verder is daar in verskeie lande 'n aparte spyskaat van produkte beskikbaar, soos kebabs, toebroodjies, tortilla's en koekies. Daarbenewens word daar in die 21ste eeu op sommige plekke ook bees-, vark- en visprodukte probeer.

## Fasiliteit 
KFC posisioneer homself as 'n kitskosrestaurant met 'n standaard spyskaart en binneafwerking, en die kleure rooi en wit oorheers die restaurante. Daar is 'n toonbank met 'n ry kasregisters waar kliënte hul bestellings kan plaas en gewoonlik dit binne 'n paar minute ontvang. Die eetarea is helder verlig en voorsien van TV-skerms waarop geslote programmering vertoon word. Dit is dikwels videosnitte van liedjies wat inligting en advertensies oor KFC vertoon.

Lêer:Boycott KFC.jpg|Betogers voor 'n KFC-restaurant in Amerika
Lêer:N2 KFC.jpg|'n Tipiese KFC-maaltyd
Lêer:KFC Derwent Park Hobart Australia.jpg|'n KFC-restaurant in Australië

## Sien ook 
* Lys van vername restaurante in Suid-Afrika

## Verwysings 
## Eksterne skakels 
* 
*  Amptelike webwerf
Monarch Airlines

**Monarch Airlines** was 'n Britse lugredery gebaseer op Londen se Luton-lughawe, en het geskeduleerde vlugte bedryf na bestemmings om die Middellandse See, die Kanariese Eilande, Ciprus, Egipte, Griekeland en Turkye, met bykomende huurvlugdienste na Europa, die Verenigde State van Amerika, die Karibiese Eilande, Indië en Afrika.

Die lugredery was besit deur Globus Travel Group, met sy hoofkantoor by Luton en ook basisse by Birmingham, East Midlands, Leeds/Bradford, Gatwick en Manchester-lughawe. Monarch was destyds die oudste Britse lugredery wat nie sy oorspronklike naam verander het nie. Dit het werk verskaf aan ongeveer 3 000 werknemers.

Monarch Airlines het meer as 6,8 miljoen passasiers in 2013 vervoer, 'n toename van 8% in vergelyking met 2012 en 'n rekord vir die lugredery. Die maatskappy het oor 'n "Tipe A" operateurslisensie van die Verenigde Koninkryk Burgerlugvaartowerheid beskik, wat dit gemagtig het om passasiers, vrag en pos op vliegtuie met 20 of meer sitplekke te vervoer.

## Vliegtuigvloot 
Monarch se vloot het uit 30 vliegtuie bestaan: 4 Airbus A300, 5 Airbus A320, 16 Airbus A321, 2 Airbus A330 en 3 Boeing 757-vliegtuie.

Monarch het 6 Boeing 787 Dreamliners bestel wat in 2013 afgelewer moes word, maar het daarna hul bestelling gekanselleer.

## Voorvalle 
Monarch Airlines het 2 voorvalle gehad, maar niemand het omgekom nie. Op 22 Mei 2002 het 'n Monarch Boeing 757s se landingstel ingegee omdat die vlieënier die voorwiele te vinnig neergeplaas het tydens die landing op Gibraltar-lughawe.

Op 17 Maart 2006 het die vlugbemanning van 'n Boeing 757-200 sigkontak met die aanloopbaan verloor tydens 'n poging om op die Gibraltar-lughawe te land. Gedurende die daaropvolgende rondomvlug het die vliegtuig byna in die Rots van Gibraltar vasgevlieg. Die vliegtuig is daarna herlei na Málaga om 'n soortgelyke probleem te voorkom.

## Verwysings
Aksiaal

[duimnael|300px|Verduideliking van [radiaal en aksiaal.]]

**Aksiaal** verwys na 'n as of sentrale lyn. Die aksiale skelet, as voorbeeld, verwys na die sentrale gedeelte (die as) van die geraamte, wat uit die skedel en werwelkolom met borsbeen en ribbes bestaan.

Abaksiaal is iets wat weg van die as geleë is

Adaksiaal verwys na iets wat aan die kant van die as is, of na die as gerig is.

Biaksiaal of tweeassig verwys na twee asse, sodat beweging in twee vlakke moontlik is. 'n Biaksiale gewrig, as voorbeeld, is 'n gewrig waarby beweging om twee dwarsasse, reghoekig tot mekaar, moontlik is.

Unaksiaal of eenassig verwys na een as wat ander eienskappe het as die (radiale) vlak loodreg daaraan. 'n Voorbeeld is dubbelbreking wat een- of tweeassig kan wees.

Ko-aksiaal verwys na 'n gemeenskaplike as, soos 'n koaksiale kabel.

## Sien ook 
* Aksiale presessie
* Radiaal
Interpolasie

**Interpolasie** is 'n metode om nuwe datapunte te bou binne die omvang van 'n afsonderlike stel bekende datapunte.

## Lineêre interpolasie 
duimnael|regs|600px|Lineêre interpolasie: x1, x2, y1, y2 is bekend. y kan verkry word deur lineêre interpolasie.

Lineêre interpolasie word gedoen deur die volgende formules:

Stel die hellings van die lyn vanaf punt (x1,y1) na punt (x2,y2) dieselfde as die helling van die lyn van punt (x1,y1) na (x,y)ː

: \frac{y-y_1}{x-x_1} = \frac{y_2-y_1}{x_2-x_1}  \qquad \Rightarrow \qquad y = \frac{y_2-y_1}{x_2-x_1} \cdot (x - x_1) + y_1

Partykeer is dit makliker om dit soos volg in te dink:

: y = \frac{x - x_1}{x_2-x_1} \cdot (y_2-y_1) + y_1

Soortgelyk is:

: y = \frac{y_2-y_1}{x_2-x_1} \cdot (x - x_2) + y_2

## Voorbeeld 
Ons weet dat:
* 0 °C = 32 °F
* 100 °C = 212 °F

Indien ons dus die temperatuur in °C wil weet as die temperatuur in °F gegee word, kan daar soos volg geïnterpoleer word:

:T_{C} = \frac{T_F-32}{212-32} \times (100-0) + 0 = \frac{T_F-32}{180} \times 100 \quad = \quad \frac{T_F-32}{1.8}
Attribuutkomposita

In **attribuutkomposita** is daar 'n passing van die bepaler op ten minste een van die ensiklopediese eienskappe van die kern. Dit beteken dat dit 'n bepaalde kwaliteit uitdruk en dus 'n adjektiwiese funksie het. Indien die bepaler dan 'n nomen is, dan druk die nomen 'n bepaalde kwaliteit uit eerder as om te dui op iets konkreets.

## Verwysings
Sergey Brin

**Sergey Brin** (geb. Сергей Михайлович Брин, *Sergei Michailowitsj Brin*; Moskou, 21 Augustus 1973) is een van die stigters van Google, saam met Larry Page. Vanaf Oktober 2019 is Brin die 10de rykste persoon ter wêreld, met 'n geskatte netto waarde van 53,8&nbsp;miljard dollar is hy een van die 50 rykste mense ter wêreld.

## Vroeë lewe 
Brin is in Moskou, toe in die Sowjetunie, gebore as die seun van Joodse ouers, Michael en Eugenia Brin, albei gegradueerdes van die Moskouse Staatsuniversiteit. 

In 1979, toe Brin ses jaar oud was, het sy ouers besluit om na Amerika te immigreer. In ’n onderhoud het Sergey se pa verduidelik dat hy nie in die Sowjetunie ’n sterrekundige kon word nie omdat Jode destyds uit die professionele beroepe gehou is, en dit veral moeilik was om in universiteite se fisikadepartement toegelaat te word. Hy het dus wiskunde studeer. 

Nadat Michael in 1977 van ’n wiskundekonferensie in Warskou teruggekeer het, waar hy vrylik met kollegas oor die wêreld heen kon meng, het hy besluit om die Sowjetunie saam met sy gesin te verlaat.  Hy het daarna rekenaarwetenskap aan die Stanford-universiteit studeer. 

## Ontwikkeling van Google 
Tydens ’n oriëntasie vir nuwe studente aan Stanford het hy Larry Page ontmoet. Nadat hulle aanvaklik oor alles verskil het, het hulle later mekaar se intellektuele sielemaats en goeie vriende geword. Saam met hulle die artikel "The Anatomy of a Large-Scale Hypertextual Web Search Engine" geskryf.

Hulle het koppe bymekaargesit en op goedkoop rekenaars in hul koshuiskamer ’n nuwe soekenjin ontwerp en getoets. Hulle het hul Ph.D.-studie opgeskop om heeltyd aan hul stelsel te werk. Hulle het geld bymekaargeskraap om hul beroemde motorhuis in Menlo Park, Kalifornië, te huur waar hulle Google sou ontwikkel en hul lewe vir goed sou verander.

## Verwysings 
## Eksterne skakels 
* Brin se blog
* Profile: Sergey Brin by *BBC News*
* Sergey Brin  by Forbes
* *Momentmag*: "The Story of Sergey Brin"
Apposisiekomposita

Volgens Van Huyssteen is **apposisiekomposita** waar een komponent, die bepaler, 'n ander komponent, die kern, se kenmerke beskryf. Die beskrywing van 'n kenmerk vind plaas deur 'n apposisie wat optree as die eienskap. Dit gee dus 'n kenmerk aan die kern. 'n Voorbeeld van 'n apposisiekompositum is: gunsteling + boek. Gunsteling, wat die bepaler is, gee 'n kenmerk aan die kern. Die boek is dus 'n gunsteling.

## Verwysings
Aldershot

**Aldershot** is 'n dorp in Noord-Hampshire in die Verenigde Koninkryk, ongeveer 60&nbsp;km wes van Londen. Die stad lê in die distrik van Rushmoor en het 'n bevolking van 36&nbsp;321. was dit tot 1853 'n klein dorpie. In daardie jaar het die Britse weermag hulle daar gevesting. In 1851, volgens die tienjarige volkstellings was Aldershot se bevolking 875. Tien jaar later was dit meer dan 16&nbsp;000 in 1861. Ongeveer 9000 van hierdie mense is lede van die weermag.  Deesdae is Aldershot bekend as "*The home of the British Army*" (Die tuis van die Britse weermag).

In 1858 het die *South Eastern and Chatham Railway Company* die North Camp and South Farnborough spoorwegstasie op die Reading/Guildford spoorweg naby die noordelike deel van die militêre basis gebou. Aldershot moet tot 1870 wag voordat 'n direkte spoorweg na Londen gebou is. In daardie jaar is die Aldershot Town stasie deur die *London and South Western Railway Company* gebou om Aldershot met Londen se Waterloo Stasie te verbind.

In 1972 het die Provisionele Ierse Republikeinse Leër (*Provisional Irish Republican Army*) 'n bom buite die offisier se barakke geplaas. Die bom het om 12:40 op 22 Februarie ontplof. Sewe mense - die Rooms-Katolieke militere kapelaan en ses burgerlike werknemers by die barakke het hul lewens verloor.

## Verwysings
Volterra

**Volterra** [volˈtɛrra] is 'n nedersetting in die Italiaanse administratiewe streek Toskane, geleë in die sentrum van die provinsie Pisa op 'n bergrug tussen die riviere Era en Cecina, sowat 50 km suid van die naamgewende provinsiale hoofstad en 30 km van die Mediterreense kus af. 

Volterra is van groot historiese en argitektoniese belang, met 'n geskiedenis wat terugstrek in die tyd van die Etruskers (toe dit as *Velathri* bekend gestaan het en een van die magtigste stedelike nedersettings in die losse Konfederasie van twaalf Etruskiese stede was) en Romeine (wat die nedersetting *Volaterrae* genoem het), en 'n goed bewaarde Middeleeuse stadskern. Die belangrikste besienswaardighede sluit argitektoniese en ander oorblyfsels uit die Etruskiese tydperk sowel as twee kastele in. Alhoewel Volterra toeristies in die skadu van San Gimignano staan, vergelyk sy stadsbeeld en atmosfeer gunstig met sy meer bekende mededinger.

Die historiese stadskern (*centro storico*), wat steeds deur 'n stadsmuur omring word, en die kulturele landskap van Volaterra is in 2006 deur Unesco as wêrelderfenisgebied gelys.

## Geskiedenis 
duimnael|links|upright|Rosso Fiorentino: *Kruisafneming* (1521)
Volterra was 'n Neolitiese nedersetting en 'n belangrike sentrum van die Etruskers. Daar word aangeneem dat die plek deurgaans bewoon is sedert die einde van die agste eeu vC. Die nedersetting is in die 5de eeu n.C. tot biskopsetel verhef. Sy biskoplike status is bevestig in die 12de eeu; vervolgens het Volterra twee eeue lank as onafhanklike stadstaat bestaan. Toe die biskop se mag gekwyn het, is Volterra deur Florentynse magte verower. Opstande teen die Florentynse bewind is onderdruk.
Sowel Persius, die Romeinse satiris, as Pous Linus is gebore in Volterra. Die skilders Daniele da Volterra en Rosso Florentino en die digter Jaopo da Leona is afkomstig uit Volterra.

Toe die Florentynse Republiek tot 'n vak gekom het in 1530, het Volterra onder die beheer van die Medici gekom en is later ingelyf in die graafskap van Toskane.

## Verwysings 
## Eksterne skakels 
;Wiki-webtuistes
----
*
Kolewa

'n **Kolewa** is 'n spesiale treinwa wat deur 'n stoomlokomotief getrek word om dit van brandstof (hout, steenkool of olie) en water te voorsien. Stoomlokomotiewe verbruik groot hoeveelhede water in vergelyking met die hoeveelheid brandstof verbruik, dus is kolewaens nodig om stoomlokomotiewe aan die gang te hou oor lang afstande. 'n Lokomotief wat 'n kolewa trek word 'n tenderlokomotief genoem. Lokomotiewe wat nie kolewaens het nie, en al hul brandstof en water aan boord van die lokomotief self dra, word tenklokomotiewe genoem.

Sierra Railway 3 Tender.jpg|Sierra Railway #3 kolewa
65 SECR O1 class 2.jpg|'n Britse SECR O1 klas se kolewa loop vooraan te Bluebell Railway
Tender-Dampflok.JPG|'n Deursnit van 'n Spaanse kolewa wat vir vloeibare brandstof aangepas is. Groen areas hou water en bruin areas berg olie.
Bochotnica

**Bochotnica** is 'n dorp naby Kazimierz Dolny in Suidoos-Pole, tussen Puławy en Nałęczów aan die Wisła-rivier. Dit is die hoofdorp van 'n kommune in die Puławy-distrik in die woiwodskap Lublin. Die dorp het in die 2010-sensus 'n bevolking van 1500 gehad.
Klas 24-stoomlokomotief

Die **Klas 24** is 'n tipe stoomlokomotief wat deur die Suid-Afrikaanse Spoorweë gebruik is op sylyne. Hierdie klas het geen subklasse nie. Die lokomotief is in 1948 in diens gestel en is ontwerp vir die ligter 40-pond spore. Daar is 100 van die lokomotiewe deur *North British Locomotive Company (NBL)* gebou. Kenmerkend van die klas was die *Vanderbilt* silindriese kolewa. Hierdie klas was toegerus met Walschaerts-klepratwerk en die standaard Nr. 1 stoomketel.

Die meeste van die lokomotiewe was geoormerk om in die destydse Suidwes-Afrika diens te doen, waar daar heelwat van die 40-pond spoorlyne was.

Die bekendste modelle van die klas is *Tootsie* en *Rosie* wat op die George - Knysna trajek diens gedoen het.

## Galery 

243696-Beaconsfield-1983-Apr-13-HGG.jpg|Nommer 3696 op die koolroete te Beaconsfield, Kimberley, 13 April 1983
SAR Class 24 3632 (2-8-4) Tootsie.jpg|Nommer 3632 "Tootsie" op George, 29 September 1989
SAR Class 24 3693 (2-8-4).jpg|Bewaarde nommer 3693 te Oudtshoorn, ongeveer 1991
SAR Class 24 3654 (2-8-4).JPG|Nommer 3654 te Beaconsfield, Kimberley, 17 September 2009

## Sien ook 
* Outeniqua Choo-Tjoe

## Eksterne skakels 
* 

## Verwysings
Sediment

[duimnael|260px|Sedimente word deur die [Rhône-rivier na die Meer van Genève afgevoer.]]

**Sediment** (of **afsaksel** of **neerslag**) is materiaal wat natuurlik voorkom wat afgebreek is deur prosesse van verwering en erosie, en is daarna deur die werking van die wind, water, ys en/of deur die krag van swaartekrag wat op die deeltjies inwerk, vervoer. Byvoorbeeld, slik sak uit suspensie via sedimentasie en vorm grond (waarvan sommige uiteindelik sedimentêre gesteentes kan vorm).

Sedimente word hoofsaaklik deur water (fluviale prosesse), wind (eoliese prosesse) en gletsers vervoer. Strandsand en rivierkanaalneerslae is voorbeelde van fluviale vervoer en afsetting, alhoewel sediment ook dikwels uit stadigbewegende of stilstaande water in mere en oseane uitsak. Woestynsandduine en loese is voorbeelde van eoliese vervoer en afsetting. Glasiale morene neerslae en "till" is sediment wat deur ys vervoer is.
21ste Dinastie van Egipte

Die **21ste Dinastie** van Antieke Egipte (ook **Dinastie XXI** geskryf) word saam met die 22ste tot die 25ste Dinastie beskou as die land se Derde Oorgangstydperk.

## Heersers 
Die bekende heersers van die 21ste Dinastie was:

! scope=col width="30%" | 24px Farao
! scope=col width="30%" | 24px Troonnaam
! scope=col width="20%" | 24px Bewind
! scope=col width="20%" | 24px Graftombe

|-
| Smendes (Nesbanebdjed I)
| Hedjcheperre-Setepenre 
| 1077 - 1051 v.C. 
| 
|- 
| Amenemnisoe
| Neferkare-Heqawaset 
| 1051 - 1047 v.C. 
| 
|-
| Pinedjem I (medeheerser) 
| Cheperkare-Setepenamoen 
| 1062 - 1039 v.C. 
| Deir el-Bahari 
|- 
| Psoesennes I (Pasebchanoet I)
| Acheperre-Setepenamoen
| 1047 - 1001 v.C. 
| Tanis
|- 
| Amenemope
| Oesermaetre-Setepenamoen 
|  1001 - 992 v.C. 
| Tanis 
|-
| Osorkon die Ouere
| Acheperre-Setepenre 
| 992 - 986 v.C. 
|
|-
| Siamoen
| Netjercheperre-Merjamoen 
| 986 - 967 v.C. 
|
|-
| Psoesennes II (Pasebchanoet I)
| Tjetcheperoere-Setepenre 
| 967 - 943 v.C. 
|
|}

## Magsverdeling 
Ná die bewind van Ramses III van die 20ste Dinastie het die koninklike mag algaande afgeneem. Die farao's van die 21ste Dinastie het van Tanis af regeer, maar was hoofsaaklik bedrywig in Benede-Egipte. Bo-Egipte is in effek regeer deur die hoëpriesters van Amoen by Thebe. Volgens die Egiptiese historikus Manetho het die 21ste Dinastie 130 jaar geduur.

## Verwysings 
## Eksterne skakels
20ste Dinastie van Egipte

Die **20ste Dinastie** van Antieke Egipte (ook **Dinastie XX** geskryf) word saam met die 18de en die 19de Dinastie beskou as die tyd van die Nuwe Ryk. Dit was die laaste dinastie van dié ryk en is gevolg deur die Derde Oorgangstydperk.

## Heersers 
Die farao's van die 20ste Dinastie het sowat 120 jaar lank regeer, van omstreeks 1187 tot 1064 v.C. Hulle was:

! scope=col width="20%" | 24px Farao
! scope=col width="40%" | 24px Troonnaam
! scope=col width="20%" | 24px Bewind
! scope=col width="20%" | 24px Graftombe

|-
| Setnachte
| Oeserchaoere
| 1189 – 1186 v.C.
| KV14
|-
| Ramses III
| Oesermaatre-Merjamoen
| 1186 – 1155 v.C.
| KV11
|-
| Ramses IV
| Oeser/Heqamaatre Setepenamoen
| 1155 – 1149 v.C.
| KV2
|-
| Ramses V
| Oesermaatre Secheperenre
| 1149 – 1145 v.C.
| KV9
|-
| Ramses VI
| Nebmaatre Merjamoen
| 1145 – 1137 v.C.
| KV9
|-
| Ramses VII
| Oesermaatre Setepenre Merjamoen
| 1137 – 1130 v.C.
| KV1
|-
| Ramses VIII
| Oesermaatre Achenamoen
| 1130 – 1129 v.C.
|
|-
| Ramses IX
| Neferkare Setepenre
| 1129 – 1111 v.C.
| KV6
|-
| Ramses X
| Chepermaatre Setepenre
| 1111 – 1107 v.C.
| KV18
|-
| Ramses XI
| Menmaatre Setpenptah
| 1107 – 1077 v.C.
| KV4
|}

## Verval 
Die farao's van die 20ste Dinastie het gely weens gevegte om die troon onder die erfgename van Ramses III. Drie van sy seuns het byvoorbeeld die mag oorgeneem, as Ramses IV, Ramses VI en Ramses VIII. Daar was ook ’n reeks droogtes, ondergemiddelde oorstromings van die Nylrivier, hongersnood, burgerlike onrus en amptelike korrupsie – wat alles die mag van die farao ondermyn het. Die mag van die laaste koning, Ramses XI, was so swak dat die hoëpriesters van Amoen by Thebe in die suide die eintlike heersers van Bo-Egipte geword het, terwyl Smendes Benede-Egipte selfs voor Ramses XI se dood beheer het. Smendes sou eindelik die 21ste Dinastie by Tanis stig.

## Tydlyn 

ImageSize = width:800 height:auto barincrement:12
PlotArea = top:10 bottom:30 right:130 left:20
AlignBars = justify

DateFormat = yyyy
Period = from:-1190 till:-1070
TimeAxis = orientation:horizontal
ScaleMajor = unit:year increment:50 start:-1186
ScaleMinor = unit:year increment:5 start:-1186

Colors =
 id:canvas value:rgb(0.97,0.97,0.97)
 id:PA value:green
 id:GP value:red
 id:eon value:rgb(1,0.7,1) # light purple

Backgroundcolors = canvas:canvas

BarData =
 barset:Rulers

PlotData=
 width:5 align:left fontsize:S shift:(5,-4) anchor:till
 barset:Rulers

 from: -1190 till: -1186 color:PA text:"Setnachte (1190-1186 v.C.)"
 from: -1186 till: -1155 color:PA text:"Ramses III (1186-1155 v.C.)"
 from: -1155 till: -1149 color:PA text:"Ramses IV (1155-1149 v.C.)"
 from: -1149 till: -1145 color:PA text:"Ramses V (1149-1145 v.C.)"
 from: -1145 till: -1137 color:PA text:"Ramses VI (1145-1137 v.C.)"
 from: -1137 till: -1130 color:PA text:"Ramses VII (1137-1130 v.C.)"
 from: -1130 till: -1129 color:PA text:"Ramses VIII (1130-1129 v.C.)"
 from: -1129 till: -1111 color:PA text:"Ramses IX (1129-1111 v.C.)"
 from: -1111 till: -1107 color:PA text:"Ramses X (1111-1107 v.C.)"
 from: -1107 till: -1077 color:PA text:"Ramses XI (1107-1077 v.C.)"

 barset:skip

## Verwysings 
## Eksterne skakels
Suspensie

**Suspensie** kan verwys na:

* Suspensie (chemie), 'n kolloïdale oplossing van 'n vaste stof in 'n vloeibare stof.
* Opskorting (suspensie van premie-paaiemente)
* Skorsing (bv. van 'n geestelike)
* Motor se onderstel
Van Riebeeckplein

[duimnael|Die kerkgebou van die [NG gemeente St. Stephen's. Dit was aanvanklik 'n operahuis en is in 1801 deur Louis Thibault ontwerp.]]

**Van Riebeeckplein** (ook  Riebeeckplein) lê tussen Buitengracht en Breëstraat in Kaapstad.

Die mark van die stad het in 1724 van Groentemarkplein na hierdie Boereplein verskuif. Mettertyd het die naam van die plein verander na Hottentotplein en nog later na Van Riebeeckplein. Vanaf 1919 is dit 'n parkeerterrein. Aanvanklik was die plein heelwat groter. Om verdere verkleining te voorkom, is dit in 1961 tot gedenkwaardigheid verklaar. Die kerk van die NG gemeente St. Stephen's is die enigste gebou op die plein.

## Bibliografie 
* Oberholster, J.J.: Die historiese monumente van Suid-Afrika. Kaapstad: Kultuurstigting Rembrandt van Rijn vir die Raad vir Nasionale Gedenkwaardighede, 1972.
François Asselineau

**François Asselineau** (*14 September 1957 in Parys) is 'n Franse politikus. Hy is die partyleier van die Republikeinse Volksunie (in Frans: *Union Populaire Républicaine*), 'n party wat hom beywer vir die onttrekking van Frankryk uit die Europese Unie, die Eurosone en die Noord-Atlantiese Verdragsorganisasie (NAVO).
Hy was 'n aangekondigde kandidaat vir die Franse presidentsverkiesing van 2012, maar hy kon nie die nodige 500 handtekeninge insamel om homself verkiesbaar te stel nie.

## Verwysings 
## Eksterne skakels
Kerkplein, Kaapstad

duimnael|Kerkplein oor sy lengte afgeneem.

**Kerkplein** in Kaapstad is voor die Groote Kerk en lê op die kruising van Parlement- en Spinstraat. Dit is tans 'n parkeerterrein.

In die middel van die plein staan 'n standbeeld van Jan Hendrik Hofmeyr (Onze Jan). Die naam Spinstraat verwys na die kortstondige spinnery wat tydens die VOC-bewind op die plein in bedryf was. 'n Gedenkplaat op 'n verkeerseiland in Spinstraat herdenk die slawemark op die plein.  In die gebou suid daarvan was die vroeëre Slawelosie en daarna was dit die tuiste van die hooggeregshof. Tans huisves dit 'n  kultuur-historiese museum. In 1961 is die plein tot gedenkwaardigheid verklaar.

duimnael|450px|senter|Kerkplein in Kaapstad

## Bibliografie 
* Oberholster, J.J.: Die historiese monumente van Suid-Afrika.  Kaapstad: Kultuurstigting Rembrandt van Rijn vir die Raad vir Nasionale Gedenkwaardighede, 1972. 

## Eksterne skakels 
*
Addendum

'n **Addendum** in die algemeen, is 'n latere toevoeging wat nodig is om deur die outeur aangebring te word ná die druk of publikasie van die dokument. Dit kom van die Latynse verbale uitdrukking *addendum est*, synde die gerundiv vorm van die werkwoord *Addo, addere, addidi, additum*, "by te voeg" met die betekenis "wat bygevoeg moet word".

## Addendum vs. Bylaag 
* **Addendum**: Latere toevoeging
* **Bylaag**: Dit is nie 'n latere byvoeging nie, maar bykomende inligting wat nie deel vorm van die hoofinhoud van die dokument nie, maar wat die hoofinhoud beter verduidelik.

Dikwels word "addendum" egter gebruik met dieselfde betekenis as "bylaag".

## Kyk ook 
* Bylaag

## Eksterne skakels 
*
Gerundium

Die **gerundium** is 'n werkwoordvorm wat as 'n naamwoord kan funksioneer. 

Die Engelse gerundium eindig in *-ing*, byvoorbeeld *I like **swimming.*** Dieselfde werkwoordvorm dien ook as die Engelse teenwoordige deelwoord (wat 'n byvoeglike of bywoordelike funksie het) en as 'n suiwer verbale frase diens kan doen. 

Die Nederlandse gerundium eindig in *-en*, byvoorbeeld *Ik hou van **zwemmen***.

Die Afrikaanse gerundium gebruik die werkwoordstam, byvoorbeeld *Ek hou van **swem***.